Reboot ‘Friday the 13th’ Sedang Dibangunkan Oleh Pengarah Asal
Pengarah Sean S. Cunningham dilaporkan sedang membangunkan filem reboot terbaru Friday the 13th, menurut laporan Bloody Disgusting. Laporan itu menyatakan bahawa Cunningham — yang mencipta dan mengarahkan filem asal Friday the 13th pada tahun 1980 — sedang berusaha “untuk menghasilkan semula Friday the 13th nya sendiri.” Buat masa ini, tidak diketahui bagaimana Cunnigham akan menghasilkan, lebih-lebih lagi terdapat pertikaian undang-undang yang menyelubungi francais itu. Bercakap kepada Bloody Disgusting, penulis dan pelakon Jeff Locker bercakap tentang bekerja dengan Cunningham untuk reboot The Night Driver. Dalam temubual itu, Locker dan pengarah Jeremy Weiss mengutarakan idea untuk menghasilkan semula Friday the 13th, dan berharap dapat mengembangkannya lagi dengan Cunningham. “Saya dan Jeremy ada mencadangkan diea reboot Friday the 13th – dengan Sean memberi restu untuk membangunkan bersamanya,” kata Locker.  “Saya dan Jeremy ada mencadangkan diea reboot Friday the 13th – dengan Sean memberi restu untuk membangunkan bersamanya,”  “Jelas sekali, siri TV prekuel telah menghidupkan semula minat tentang filem baharu jadi kami berharap keseronokan di sekeliling akan memberi inspirasi kepada kedua-dua pihak untuk bersama-sama dan memberikan peluang kepada Jason kembali ke layar perak buat pertama kali dalam tempoh 14 tahun.” “Jelas sekali, siri TV prekuel telah menghidupkan semula minat tentang filem baharu jadi kami berharap keseronokan di sekeliling akan memberi inspirasi kepada kedua-dua pihak untuk bersama-sama dan memberikan peluang kepada Jason kembali ke layar perak buat pertama kali dalam tempoh 14 tahun.” “Tetapi, kita juga mempunyai Pelan B untuk sekuel kepada karya asal yang kami fikir peminat pasti akan suka dan harus mengelakkan sebarang masalah undang-undang.” “Tetapi, kita juga mempunyai Pelan B untuk sekuel kepada karya asal yang kami fikir peminat pasti akan suka dan harus mengelakkan sebarang masalah undang-undang.” Untuk info, penulis Victor Miller telah berjaya mendapatkan hak skrip dan karakter dari filem pertama, kecuali tajuk dan topeng hoki ikonik Jason Voorhees. Miller telah menggunakan hakcipta itu untuk membangunkan siri seram bertajuk Crystal Lake, yang akan disiarkan di perkhidmatan streaming Peacock. 